Ariana anataka kutembelea Kenya

﻿Ariana anataka kutembelea Kenya

Ariana yuko  Amerika.  Anataka  kutembelea Kenya. 
Barabarani,  ataona kondoo.  Ataona bodaboda  na tuktuk. 
Ataona jamaa zake  wa Kenya. 
Jamaa zake  watafanya sherehe  kubwa.  Ariana  atasherehekea na  kufurahi nao. 
Ariana atacheza na  watoto wengine.  
Akienda sokoni,  ataona vitu vingi  tofauti vikiuzwa.  Atawaona watu  waliovalia mavazi  tofuati. 
Atakula matunda  mengi sana.  Atakula  machungwa, ndizi  na mananasi.  
Ariana atajaribu  kupanda miti  mrefu.  Hajawahi kufanya  hivyo akiwa  Amerika.  
Atayaona  mashamba yenye  mimea tofauti.  Wakenya wengi ni  wakulima.  
Atatembelea  mbuga za  wanyama.  Atawaona  wanyama wa  porini kama simba,  ndovu, twiga na  punda milia.  
Ataona wanyama  wa kufugwa kama  kuku, paka, mbuzi  na njiwa.  Amerika, anafuga  paka mmoja na  mbwa mmoja.  
Atashuhudia harusi  kijijini.  Atawaona watu  wakiimba na  kucheza ngoma za  kitamaduni.  
Ataitembelea  pwani ya Kenya.  Ataogelea katika  bahari ya Hindi.  
Jumapili, Ariana  atajiunga na  jamaa zake  kwenda kanisani.
Ariana atafurahia  sana kuitembelea  Kenya. 


Source www.africanstorybook.org